
מסמך זה הינו רכוש מדינת ישראל. כל הזכויות שמורות למדינת ישראל (C). המידע הכלול בו לא יפורסם, לא ישוכפל ולא יעשה בו שימוש מלא או חלקי לכל מטרה שהיא מלבד מענה על פנייה זו.



פנייה מוקדמת לקבלת מידע (RFI)  בנושא: 
מערכת מניעת הפצת SMS זדוניים
1 רקע ומטרת הפנייה
1.1 בשנים האחרונות אנו עדים למגמת עלייה חדה ומשמעותית בהיקף, בתדירות ובמורכבות של תקיפות סייבר וניסיונות הונאה המבוצעים באמצעות הודעות מלל קצרות .(SMS/Smishing) גורמים עוינים ותוקפים פליליים מנצלים פלטפורמה זו, הנתפסת לרוב כזמינה ואמינה על ידי הציבור, לשם הפצת נוזקות, גניבת זהויות, דליית פרטים אישיים (Phishing), הונאות פיננסיות וזריעת בהלה.
1.2 תופעה זו פוגעת באופן ישיר באזרחי ישראל, מובילה לנזקים כלכליים רחבי היקף, ומהווה איום הולך וגובר על הביטחון והחוסן הדיגיטלי של המשק הישראלי. לאור זאת, מערך הסייבר הלאומי (להלן – המערך) רואה חשיבות אסטרטגית באיתור, מניעה וסיכול של תעבורת מסרונים זדוניים עוד בטרם הגעתם למכשירים של משתמשי הקצה, וזאת תוך הקפדה יתרה על שמירת פרטיותם של האזרחים.
1.3 פנייה זו לקבלת מידע (RFI) נועדה לבחון, למפות ולהכיר את הפתרונות הטכנולוגיים, השיטות והשירותים הקיימים כיום בשוק להתמודדות עם איום המסרונים הזדוניים.
1.4 מטרותיה המרכזיות של הפנייה הן:
1.4.1 מיפוי יכולות השוק: הכרת טכנולוגיות, ספקים וארגונים בעלי מומחיות וניסיון מעשי בזיהוי, סיווג, סינון וחסימה של הודעות SMS לא לגיטימיות (זדוניים, התחזויות ומסרים לאומניים).
1.4.2 איסוף מידע טכנולוגי :הבנת הארכיטקטורות והגישות השונות לטיפול באיום, למשל: פתרונות ברמת חברות הפצת המסרונים, ספקיות התקשורת, ברמת שערי הגישה (SMS Gateways), שילוב מנגנוני בינה מלאכותית (AI) וניתוח שפה טבעית (NLP) מותאם לשפה העברית ועוד.
1.4.3 בחינת ישימות ואתגרים: קבלת תובנות מהתעשייה לגבי המורכבויות הטכנולוגיות, התפעוליות והרגולטוריות (כגון מגבלות מכוח חוק הגנת הפרטיות או חוק התקשורת) הכרוכות ביישום פתרון מערכתי או לאומי מקיף.
1.4.4 גיבוש תפיסת הפעלה :המידע שיתקבל יסייע למערך בגיבוש אסטרטגיה, הגדרת דרישות טכניות ותכנון צעדי ההמשך האפשריים לצמצום התופעה במשק הישראלי.

2 כללי
2.1 פנייה זו הינה פנייה מוקדמת לקבלת מידע בהתאם לתקנה 14א לתקנות חובת המכרזים, התשנ"ג – 1993. אין בה כדי ליצור מחויבות כלשהי כלפי מי מהמשיבים ו/או לראות בה התקשרות משום סוג. הפנייה נועדה לקבלת מידע בלבד ובעקבותיה ישקול המערך את המשך פעולותיו בהתאם לשיקולים מקצועיים וענייניים. 
2.2 אם וככל שיתקיים מכרז או הליך רכש אחר בעתיד, יהא רשאי המערך לשנות או להוסיף תנאים ודרישות, הכל לפי שיקול דעתו המקצועי ובהתאם לצרכיו.
2.3 המערך יהא רשאי לעשות שימוש במידע שיימסר לו במענה לפנייה זו, ולספק לא יהיו טענות בגין זכויות יוצרים. 
2.4 [bookmark: _GoBack]מענה לפנייה זו לא יהווה תנאי להשתתפות במכרז, אם וככל שייערך בעקבותיה, ולא יקנה יתרון במכרז למי שנענה לפנייה רק בשל כך שנענה לה, ולא יחייב שיתופו במכרז או התקשרות עמו בכל דרך אחרת.
2.5 ניתן לעיין ולהוריד את המסמכים המלאים של הבקשה לקבלת מידע באתר האינטרנט של מנהל הרכש הממשלתי בכתובת: https://www.mr.gov.il/Pages/HomePage.aspx או באתר האינטרנט של מערך הסייבר הלאומי בכתובת: http://cyber.gov.il.
2.6 להלן טבלת ריכוז התאריכים לפנייה זו:

	תאריך
	שעה

	מועד פרסום הפנייה
	16.11.2026
	12:00

	המועד האחרון להמצאת שאלות הבהרה מן הספקים
	03.12.2026
	12:00

	מועד המענה של המשרד לשאלות ההבהרה
	22.12.2027
	12:00

	המועד האחרון להגשת מענים 
	05.01.2027
	12:00






3 מושגי יסוד
3.1 סוגי איומים ושיטות תקיפה 
3.1.1 סמישינג:(Smishing-SMS Phishing)  הונאת דיוג המבוצעת באמצעות הודעות טקסט  (SMS) . התוקף שולח מסרון מניפולטיבי במטרה לגרום לנמען למסור מידע רגיש (סיסמאות, פרטי אשראי), ללחוץ על קישור זדוני או קישור מתחזה.
3.1.2 זיוף זהות שולח:(SMS Spoofing)  טכניקה המאפשרת לתוקף לשנות את זיהוי השולח (Sender ID)  כך שההודעה תיראה כאילו נשלחה מגורם לגיטימי ומוכר (לדוגמה: בנק, דואר ישראל, משרד ממשלתי), על מנת לבסס אמון.
3.1.3 השתלטות על חשבונות(Account Takeover - ATO) : תהליך פלילי שבו תוקף מצליח להשיג גישה לחשבונות מקוונים של קורבן (כגון וואטסאפ או חשבון בנק), לרוב על ידי גניבת קוד אימות חד-פעמי (OTP) באמצעות מסרון מתחזה.
3.2 אקו-סיסטם ותשתיות תקשורת
3.2.1 מפעיל סלולרי:(MNO - Mobile Network Operator)  חברה בעלת רישיון של משרד התקשורת בעלת תשתית מערכת שליחת מסרונים, אשר מנתבת את ההודעות ומעבירה אותן אל מכשירי הקצה של המנויים (כגון פלאפון, סלקום, פרטנר וכד').
3.2.2 ברוקר / ספק הפצת המסרונים:( Aggregator)  חברת תשתית המספקות שירותי הפצה ושילוח של מסרונים בכמויות גדולות דרך מפעילות הסלולר, עבור ארגונים ופרטיים.
3.2.3 זיהוי שולח(CLI/Sender ID) : השם או המספר המופיע על צג מכשיר הקצה של מקבל ההודעה שמזהה את השולח. זיהוי זה יכול להיות מספרי (כגון טלפון נייד רגיל) או אלפאנומרי (אותיות באנגלית המייצגות שם של חברה למשל(.
3.2.4 תעבורת :A2P (Application-to-Person) מסרונים הנשלחים ממערכת ממוחשבת או ארגון אל אדם פרטי (למשל: קודי אימות, הודעות שיווקיות, עדכוני משלוח). עיקר התקיפות ההמוניות מבוצעות בתעבורה זו.
3.3 טכנולוגיות הגנה וסינון
3.3.1 חומת אש למסרונים(SMS Firewall) : מערכת אבטחה, המותקנת בליבת הרשת של המפעיל הסלולרי, אשר מנטרת, מסננת וחוסמת תעבורת מסרונים בלתי מורשית או זדונית לפני הגעתה ליעד.
3.3.2 מוניטין דומיינים(Domain Reputation) : מנגנון אבטחה הסורק ומעריך את רמת הסיכון של כתובת אינטרנט (URL) המופיעה בתוך גוף המסרון, בהתבסס על מאגרי מודיעין, תבניות, אנומליות ואיומים.
3.3.3 עיבוד שפה טבעית(NLP - Natural Language Processing) :טכנולוגיה המבוססת על בינה מלאכותית, המאפשרת למערכת לנתח את הטקסט החופשי בתוך ההודעה, להבין את ההקשר (Context) ולזהות תבניות של שפה פוגענית או מניפולטיבית - חשוב במיוחד להדגיש את היכולת לנתח את השפה העברית על כל נגזרותיה והטיותיה.


4 מפרט דרישות
במסגרת RFI זה מבקש המערך לקבל מידע אודות מערכות שמספקות מענה כמפורט לעיל להתמודדות עם איום המסרונים הזדוניים.
המשיב יפרט בדבר יכולות המערכת בהתייחס להיבטים הבאים:
4.1 הסבר על הפתרון. 
4.2 תשתיות הפתרון (האם הפתרון SaaS ע"ג ענן ציבורי, נימבוס, מקומי או היברידי).
4.3 מיקום השרתים (Data Residency) יש לציין היכן ממוקמים שרתי המערכת וכן היכן נשמר או מעובד המידע (בדגש על מתן עדיפות או אפשרות לאירוח בתחומי מדינת ישראל).
4.4 עדכוני מערכת שוטפים ועדכוני אבטחה כיצד מתבצעים עדכוני תוכנה ועדכוני חוקות ?
4.5 יש לפרט את התדירות (עדכונים בזמן אמת לעומת עדכונים יזומים), והאם ביצוע עדכון דורש השבתה (Downtime)  של השירות.
4.6 כיצד מתנהל זיהוי ותיקון חיווי שגוי :(False Positive - FP) מצב תפעולי שבו מערכת ההגנה מזהה בטעות מסרון לגיטימי לחלוטין כזדוני, וחוסמת אותו (למשל, חסימת הודעת אימות אמיתית מהבנק). 
4.7 כיצד המערכת מתעדכנת על מקרי שלילי שגוי :(False Negative - FN) מצב שבו המערכת כושלת בזיהוי מסרון זדוני ומאפשרת לו להגיע למכשיר הקצה של הקורבן.
4.8 כיצד ניתן לעדכן (תהליכי ותפעולי) תבניות מסרונים ידועות לחסימה בזמן אמת.
4.9 זמינות מערכת וזמני השהייה (SLA&Latency) לאור הקריטיות של רציפות העברת מסרונים
(כגון קודי OTP ומידע חירום).
4.10 המשיב יפרט כיצד הפתרון עונה לקריטריונים בדבר שקיפות ואי פגיעה בחוויית המשתמש, ובכלל זאת:
4.10.1 פירוט נפחי המסרונים שהמערכת יודעת לבדוק בשעה / דקה / שנייה
4.10.2 תיאור יכולות המערכת לעמוד ביעדי זמינות גבוהים(High Availability)  למשל ברמת 99.99% ומעלה. יש לפרט אודות מנגנוני שרידות, יתירות (Redundancy) והתאוששות מאסון . (DR) 
4.10.3 זמן ההשהיה (Latency) המקסימלי (במילי-שניות) שמוסיפה המערכת משלב קבלת המסרון, דרך ניתוחו ועד להעברתו ליעד או חסימתו. יש להציג נתוני ביצועים בעומסי תעבורה שונים.
4.10.4 זמן תגובה לאיום חדש :(Zero-Day Mitigation) כמה זמן לוקח למערכת לזהות ולחסום קמפיין תקיפה חדש שעדיין לא קיים במאגרי החתימות, תוך שימוש במנגנוני ,AI  ניתוח URL  או זיהוי אנומליות.
4.10.5 טיפול בעומסי קיצון :יכולת המערכת לגדול ולהתכווץ באופן אלסטי בהתאם לעומסי תעבורה פתאומיים (Burst Traffic) מבלי לפגוע בזמני ההשהיה.
4.11 המערכת נדרשת לעמוד בסטנדרטים מחמירים של אבטחת מידע כדי למנוע זליגת נתונים רגישים ו/או פרטיים (כגון זיהוי השולח ומקבלי המסרון). המשיב יפרט אודות היבטי אבטחת מידע והגנת סייבר, ובכלל זאת:
4.11.1 פירוט התקנים הבין-לאומיים בהם עומד הפתרון והחברה המפתחת 
כגון ISO 27001 ,SOC 2 Type II וכדומה.
4.11.2 תיאור פרוטוקולי ההצפנה בשימוש הצפנת נתונים בתנועה (In-Transit) והצפנת נתונים במנוחה . 
4.11.3 בקרת גישה :(Access Control) אופן ניהול ההרשאות במערכת, תמיכה בהזדהות חזקה  (MFA), אימות מול שירותי ספריה ארגוניים כגון Active Directory / SAML ויכולות תיעוד מלא של פעולות מנהלי המערכת.
4.12 עמידה ברגולציה, לרבות פרטיות: הפתרון חייב לפעול בסביבה רגולטורית מורכבת תוך הקפדה על זכויות האזרח. המשיב יפרט אודות עמידה ברגולציה, ובכלל זאת:
4.12.1 כיצד הפתרון עומד בדרישות חוק הגנת הפרטיות הישראלי ותקנות אבטחת מידע
4.12.2 התאמה להנחיות ולתורת ההגנה של מערך הסייבר הלאומי (ככל שהן נוגעות למערכות ענן או מערכות לאומיות).
4.12.3 מנגנוני התממה :טכניקות מובנות במערכת (Privacy by Design) למחיקת נתונים מזהים, אי-שמירת תוכן הודעות מעבר לזמן הנדרש לניתוח, והבטחה שתוכן נשאר פרטי לחלוטין.

5 המענה המבוקש
5.1 על ההצעות לתת מענה המתייחס לכל אחת מהדרישות המפורטות בסעיף 4 לעיל, ובכלל זה לכלול התייחסות לנושאים הבאים: 
5.1.1 הצגת יכולות כמפורט בסעיף 4.
5.1.2 קלות התקנה, תפעול ועדכון.
5.1.3 הצעות או רעיונות בדבר הקמת התשתיות, הכלים או המערכות הנדרשות למימוש הדרישות מהמערכת המוצעת.
5.1.4 בנוסף למענה המבוקש כמפורט לעיל, המשיבים רשאים להציג גם תפיסה ורעיונות קיימים ועתידיים.
5.2 המשיב יפרט בדבר פרטי החברה המשיבה
5.2.1 האם החברה המשיבה היא החברה המפתחת את המערכת והבעלים שלו/ה?
5.2.2 האם ההטמעה והתמיכה במערכת ניתנות ישירות ע"י החברה המשיבה? אם לא, מי מספק את ההטמעה והתמיכה?
5.2.3 האם לחברה המשיבה יש מרכז פיתוח ו/או תמיכה בישראל?
5.2.4 כמה לקוחות משלמים קיימים למערכת?
5.2.5 האם בין לקוחות המערכת, קיימים לקוחות מהמגזר הפיננסי/ ממשלתי? אם כן, כמה? והאם בישראל? במשך כמה שנים?
5.2.6 כמה זמן נמצאת המערכת בשוק, בשימוש של הלקוחות המשלמים המפורטים לעיל, בארץ ובעולם? 
5.2.7 מהו מודל התמחור, תוך התייחסות לתכולת רישיון לשימוש במערכת:
5.2.7.1 כמה ואלו כלים נכללים ברישיון למשתמש?
5.2.7.2 כמה ארגונים נכללים ברישיון למשתמש?
5.2.7.3 האם קיימות מדרגות תמחור עבור כמויות שונות של רישיונות למשתמשים?
5.2.7.4 האם קיימים שירותים נוספים, שלא כלולים ברישיון, ומה מחירם?

6 אופן הגשת שאלות הבהרה ומענה לפנייה זו
6.1  איש קשר
איש/אשת הקשר מטעם המערך בנוגע לפנייה זו הוא/היא הגב' שרון אמסלם  טל' 072-3228957 דוא"ל Cyber-Michrazim@cyber.gov.il  . 
6.2 שאלות הבהרה
6.2.1 שאלות הבהרה בנוגע לפנייה זו יש להגיש בכתב בלבד, לא יאוחר מהמועד האחרון להמצאת שאלות הבהרה כמפורט בטבלה שבסעיף 2.6 , לאיש/אשת הקשר בדוא"ל
 Cyber-Michrazim@cyber.gov.il  . על הספק לוודא ששאלותיו הגיעו בשלמות לאיש/אשת הקשר, בטל' 072-3228957.
6.2.2 המערך שומר לעצמו את הזכות לנהל סבב אחד או יותר של שאלות הבהרה בהתאם לשיקול דעתו הבלעדי.
6.2.3 שאלות ההבהרה יוגשו בשפה העברית, במבנה הבא:
	מספר הסעיף בפנייה
	פירוט השאלה

	
	

	
	



6.2.4 מענה לשאלות ההבהרה יועבר על ידי המערך אל הפונים, וכן יפורסם באתר האינטרנט של מינהל הרכש הממשלתי ושל מערך הסייבר הלאומי בכתובות המפורטות בסעיף 2.5 לעיל. מובהר כי תשובות ההבהרה ינוסחו באופן שאינו חושף את זהות השואלים.

6.3 הגשת מענה לפנייה 
6.3.1 המענה לפנייה יהיה בשפה העברית או האנגלית, בהיקף כולל של עד 50 עמודים המציגים את המענה. בנוסף על כך ניתן לצרף נספחים ומפרטים טכניים ללא הגבלת היקף.
6.3.2 את המענה לבקשה לקבלת מידע יש להגיש בעותק דיגיטלי עד למועד האחרון להגשת מענים המפורט בטבלה שבסעיף 2.6 לעיל באמצעות דוא"ל
 Cyber-Michrazim@cyber.gov.il ולוודא אישור קבלה בטל'  072-3228957 בנושא הדוא"ל יירשם: "פניה מוקדמת לקבלת מידע (RFI) בנושא מניעת הפצת SMS זדוניים.
6.3.3 המערך רשאי לדחות את המועד האחרון להגשת מענה לפי שיקול דעתו הבלעדי. הודעה על כך תישלח לכל מי שהשיב לפנייה, וכן תפורסם באתר האינטרנט של מינהל הרכש הממשלתי ושל המערך בכתובות המפורטות בסעיף 2.5 לעיל. בהודעה יצוין המועד החדש להגשת המענים.
6.3.4 במסגרת המענה יפורטו פרטי המשיב:
	מס"ד
	המידע המבוקש
	מענה

	1
	שם המשיב
	

	2
	כתובת המשיב
	

	3
	מס' טלפון
	

	5
	שם איש קשר מטעם המשיב
	

	6
	מס' טלפון של איש הקשר
	

	7
	כתובת דואר אלקטרוני של איש הקשר
	



7 בדיקת המענה
7.1 המערך שומר לעצמו את הזכות לפנות, ככל שיידרש, למשיבים לפנייה זו בבקשה להשלמת מידע והבהרות, להצגת מצגות והדגמות, לביקור באתרי הלקוחות ובאתרים של מי שהשיב לפנייה זו, בהתאם לשיקול דעתו של המערך.
7.2 במסגרת בחינת המענים, המערך שומר לעצמו את הזכות להזמין את כל מי שנענה לפניה, להציג את הפתרון המוצע על-ידו בפני צוות מקצועי מטעמו במיקום ובמועד שיקבע המערך.
7.3 במסגרת בחינת המענים, המערך שומר לעצמו את הזכות להזמין את המציעים לקיים פיילוט שמשכו עד חודשיים. יובהר כי המערך שומר לעצמו את הזכות להזמין רק חלק מהמציעים לקיום פיילוט כאמור, בהתאם לשיקול דעתו הבלעדי, בהתאם לצרכיו ויכולותיו של המערך וזמינות המציעים. 

